נשיא פקיסטן, פרבז מושארף, ביקר בארגנטינה בשנת 2004, כחלק מביקור בשלוש מדינות אמריקה הלטינית כדי לחזק את היחסים הכלכליים והפוליטיים בין פקיסטן לאזור כולו וארגנטינה במיוחד. מושארף קיים גם פגישות עם נשיא ארגנטינה, ובנאום שהתקיים בפני המועצה הארגנטינאית ליחסים בינלאומיים הוא רמז לשיתוף פעולה רב יותר בנושאים בעלי אינטרס הדדי באו"ם ולחיזוק הקשרים הכלכליים והפוליטיים בין מדינות.
וירג'יניה הבילנד
ויג'יניה הבילנד (באנגלית: Virginia Haviland; 21 במאי 1911, רוצ'סטר – 6 בינואר 1988, וושינגטון די. סי.) הייתה סופרת וספרנית אמריקאית.
ביוגרפיה.
ויג'יניה הבילנד נולדה ברוצ'סטר, אך רוב ילדותה עברה במסצ'וסטס. בשנת 1933 היא קיבלה תואר במתמטיקה וכלכלה מאוניברסיטת קורנל והחלה לעבוד בספרייה ציבורית בבוסטון. היא עבדה בספריות העיר עד לשנת 1963. באותה תקופה היא למדה פולקלור באוניברסיטת הרוורד.
במהלך שנות ה-50 של המאה ה-20 וירג'יניה הבילנד החלה להשתתף בצוות השופטים של פרסים ספרוטיים שונים. בחלק מהמקרים היא הייתה יושב ראש הצוות.
בשנת 1962 הבילנד הוזמנה לספריית הקונגרס במטרה להקים מרכז לספרות ילדים. בשנת 1963 היא הועמדה בראש המרכז והייתה בתפקיד זה עד לשנת 1981.
בשנת 1976 הוענק לה פרס על התרומה ארוכת שנים לספרות ילדים.
בשנת 1959 היא פרסמה ספר Favorite Fairy Tales Told in France עם איורים של רוז'ה דיוואזן. זה היה ספר ראשון בסדרה של 22 ספרים עם סיפורי עם של המדינות השונות. בשנת 1985 פורסם כרך נפרד של אוסף סיפורי עם נבחרים מהסדרה.
בנוסף לסדרה וירג'יניה הבילנד הוציאה לאור ספרים נוספים של סיפורי עם ועל מחברי ספרות ילדים כמו ויליאם פן, מארק טוויין ועוד.
פרחי פרג
פרחי פרג (בהולנדית: Stilleven met viscaria) הוא ציור בצבעי שמן של הצייר ההולנדי וינסנט ואן גוך, שנוצר בשנת 1887. שוויו המוערך של הציור נע בין 50 ל-55 מיליון דולרים. הוא נגנב ממוזיאון מוחמד מחמוד חליל שבקהיר באוגוסט 2010, ולא נמצא מאז.
רק מספר שעות לאחר הגנבה, הרשויות במצרים עצרו שני אזרחים איטלקיים בנמל התעופה הבינלאומי של קהיר, אך התברר כי הם לא השודדים. זוהי הפעם השנייה שבה נגנב הציור. בפעם הראשונה הוא נגנב ביוני 1977, והושב רק לאחר כעשור מכווית.
בציור מתוארת ואזה עם פרחי פרג צהובים ואדומים. הצבעוניות של פרחים מנוגדת לרקע הכהה. ואן גוך שאב את הניגודיות הזו מאדולף מונטיצ׳לו. מונטיצ׳לו היה צייר צרפתי שואן גוך ראה את יצירותיו בפריז ב-1886 והושפע מהם רבות. מוערך כי הציור נעשה בשנת 1887, כשלוש שנים לפני התאבדותו של ואן גוך.
ב-2010 בית המשפט במצרים הרשיע אחד עשר עובדים ממשרד התרבות המקומי, כולל סגן השר, ברשלנות שהובילה לגנבת הציור. המורשעים קיבלו עונשי מאסר של עד שלוש שנים, אך רובם שוחררו בערבות. המיליארדר המצרי נג'יב סוויריס הציע פרס של בין 100 ל-175 אלף דולר תמורת מסירת מידע שיוביל למציאתה של היצירה הגנובה.
Bleeding Love
Bleeding Love (בעברית: לדמם אהבה) הוא שיר שהוקלט על ידי הזמרת הבריטית ליאונה לואיס לאלבום האולפו הראשון שלה Spirit. השיר נכתב על ידי ג'סי מקרטני וראיין טדר, והופק על ידי טדר, השיר הוא הסינגל המוביל של האלבום, והיה לסינגל השני של לואיס, לאחר "A Moment Like This". השיר פורסם בבריטניה ובאירלנד באוקטובר 2007. עם הגעתו למקום הראשון במצעד הסינגלים הבריטי ומצעד הסינגלים האיריים, Bleeding Love הפך לסינגל הנמכר ביותר בשנת 2007 בשתי המדינות. לאחר יציאת הסינגל הוא הפך ללהיט בינלאומי גדול והיה לסינגל הנמכר ביותר בשנת 2008 ברחבי העולם. הסינגל הגיע למקום הראשון במצעדי 35 מדינות, בהם יפן, גרמניה וארצות הברית, מה שהפך אותו לשיר השני בהיסטוריה שהגיע להישג זה, לאחר "Candle in the Wind 1997" של אלטון ג'ון. הווידאו קליפ הנלווה עלה ליוטיוב ב-17 באוקטובר 2007, ונכון ליוני 2020, בעל מעל ל-188 מיליון צפיות.
השיר נמכר ביותר ממיליון עותקים בבריטניה, ומעל ביותר מ-4 מיליון הורדות דיגיטליות בארצות הברית, שם היה השיר הכי נמכר דיגיטלית בשנת 2008. "Bleeding Love" נבחר לשיר ה-17 המצליח ביותר בארצות הברית בין השנים בעשור הראשון של המאה ה-21. השיר הגיע להישג דומה בבריטניה, בו היה הסינגל הנמכר ביותר בשנת 2007, עבור מכירות של כ-788,000 עותקים. השיר נכנס למצעד הסינגלים הבריטי בשלוש שנים שונות: בשנת 2007 הגיע בשיאו למקום הראשון, ב-2008 למקום 76, וב-2009 למקום 97. השיר היה מועמדת לפרס הקלטת השנה והביצוע הקולי הטוב ביותר בפופ הנשי בטקס פרסי גראמי ה-51. בטקס פרסי המוזיקה הבריטית 2008 היה מועמד לפרס הסינגל הבריטי הטוב ביותר. זהו הלהיט הגדול ביותר של לואיס בארצות הברית עד היום, ועדיין ידוע כסינגל היחיד שלה שהגיע לעשירייה הפותחת במצעד הבילבורד הוט 100.
רקע כללי.
בשנת 2006 השתתפה לואיס בעונה השלישית של תחרות הריאלטי הבריטית, אקס פקטור, וזכתה בגמר שהתקיים ב-16 בדצמבר, עם 60% מהקולות הסופיים. לואיס זכתה במיליון פאונד ובחוזה עם חברת ההקלטות סוני BMG.
בינתיים, בפברואר 2007, כותב השירים וסולן ואן ריפאבליק ראיין טדר, והזמר והפזמונאי ג'סי מקרטני כתבו את השיר "Bleeding Love" לאלבום האולפן השלישי של מקרטני, "Departure". עם זאת, חברת התקליטים שלו, הוליווד רקורדס, לא אהבה את השיר. טדר האמין שמדובר בשיר "מסיבי" וחברת התקליטים הייתה "מחוץ לתודעתם". למרות רקעו כפליט ריאליטי, טדר קיבל בעבר את ההחלטה שלא לעבוד עם מתמודדים מתחרות הזמר "אמריקן איידול", אם כי כאשר נודע לו על לואיס, זוכת אקס פקטור, וטען כי "קולה פשוט נשמע לא מציאותי", וכי יש לה את אחד מהקולות הטובים ביותר ששמע אי פעם. כששמע שקאוול מחפש שירים לאלבום הבכורה של לואיס, טדר הרכיב ושכתב את "Bleeding Love", התאים אותו כך שיתאים לקולה, ושלח את השיר לקאוול, שאמר שהוא "האחד". לאחר ההצלחה של גרסתה של לואיס, השיר הוקלט מחדש על ידי מקרטני וכלל רצועת בונוס בגרסה הבינלאומית של אלבומו, "Departure".
הקלטה והפקה.
"Bleeding Love" נכתב על ידי ראיין טדר וג'סי מקרטני עבור אלבום האולפן הבכורה של לואיס, "Spirit". טדר אף היה אחראי על הפקת השיר. השיר הוקלט במספר אולפני הקלטה, בהם אולפני מנספילד, לוס אנג'לס, ריקורד פלאנט, הוליווד, קליפורניה, ואולפני אנקור, ברבנק, קליפורניה.
וידאו קליפים.
ל-"Bleeding Love" פורסמו שני וידאו קליפים. את הראשון ביימה מלינה מטסוקאס, והוא צולם בלוס אנג'לס, במתחם דירות מדומה. הקליפ מכיל שישה סיפורים על זוגות בשלבים שונים של מערכות יחסים. לואיס הצהיר שזה "צבעוני, אמיתי, מאוד פאנקי". מלינה הסבירה את משמעות הקליפ בריאיון עם MTV, ואמרה כי המים בסרטון הם מטאפורה על הבעיות בזוגיות של הדיירים, כאילו הדירות מדממות אהבה. בסרטון לובשת לואיס לבש שמלת דולצ'ה וגבאנה המשובצת בקריסטלים בשווי 100,000 ליש"ט, השוקלת 18 ק"ג. הגרסה הבינלאומית של הסרטון פורסמה לראשונה ביוטיוב ב-17 באוקטובר 2007, ונכון ליוני 2020, בעלת מעל ל-188 מיליון צפיות.
הקליפ השני צולם בעיר ניו יורק, לקראת פרסום השיר בארצות הברית. במרכזו קו העלילה מעורבת לואיס, אשר רבה עם בן זוגה, אותו גילם הדוגמן ניקולס לימונס. הקליפ בוים על ידי ג'סי טררו. הסרטון הוקרן בבכורה בארצות הברית ב-29 בינואר 2008 ביאהו! מוזיקה, והועלה ליוטיוב ביום למחרת. הופעת הבכורה הטלוויזיונית של הקליפ הייתה ב-4 בפברואר באותה השנה ב-VH1 כחלק מקמפיין "You Oughta Know". לסרטון זה ישנן מעל ל-235 מיליון צפיות ביוטיוב.
הגרסה הבינלאומית לסרטון המוזיקה הייתה מועמדת לפרס הווידאו קליפ הטוב ביותר בבריטניה בטקס פרסי הווידאו של MTV לשנת 2008. הגרסה האמריקאית הייתה במקום הראשון בטופ 40 של VH1 לסוף השנה.
גרסאות כיסוי.
הקאבר של טום דייס.
Bleeding Love זכה לגרסת כיסוי שבוצעה על ידי הזמר-יוצר הבלגי טום דייס, לאחר שזכה בגרסה הפלמית של אקס פקטור בשנת 2008. דייס פרסם את גרסתו ב-25 במאי 2010, כחלק מאלבום בכורה שלו, "Teardrops""." הסינגל הגיע למקום השביעי במצעד הבלגי.
הקאבר של הוומבאטס.
השיר זכה לגרסת כיסוי שבוצעה על ידי להקת האינדי רוק הוומבאטס, ופורסמה כסינגל ב-3 בנובמבר 2008.
בני גראב
פאוסטו קופי
אנג'לו פאוּסטו קוֹפּי (באיטלקית: Fausto Coppi; 15 בספטמבר 1919 – 2 בינואר 1960) היה רוכב אופניים איטלקי, שזכה לתהילה בשנים שלאחר מלחמת העולם השנייה. הצלחותיו זיכו אותו בתואר "אלוף האלופים" (Il Campionissimo). הוא זכה בתארים בכל סוגי המרוצים, בהם מרוץ אופני כביש, מרוץ נגד השעון וספרינטים וטיפוסים. קופי זכה בג'ירו ד'איטליה חמש פעמים, בטור דה פראנס פעמיים, ובאליפות העולם בשנת 1953. כמו כן זכה בג'ירו די לומברדיה חמש פעמים, במילאנו - סן רמו שלוש פעמים, ניצח בפריז - רובה ובלה פלש ואלון, וקבע את שיא השעה (45.798 ק"מ) בשנת 1942.
קופי ביצע מהפך בתחום מרוצי האופניים. הוא הגדיר תזונת ספורט שמותאמת לתחום, קידם שכלולים טכנולוגיים, שיטות אימון ורפואת ספורט. פאוסטו קופי מת בשנת 1960, בגיל 40, לאחר שנדבק במלריה בוולטה העילית.
ראשית חייו.
קופי נולד בשנת 1919 בכפר קסטלניה, הסמוך לעיר אלסנדריה במחוז פיימונטה. בילדותו נהג לחמוק מבית הספר לעיתים קרובות. בגיל 8 מצא אופניים חלודות וללא בלמים במרתף המשפחתי, ובילה שעות ברכיבה.